Broen over Kwai
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
Broen over Kwai er en britisk spillefilm (1957) i regi av David Lean, med manus av Carl Foreman og Michael Wilson, etter Pierre Boulles roman.
Hovedrollene spilles av William Holden, Alec Guinness, Sessue Hayakawa og Jack Hawkins. Handlingen er lagt til Burma (i dag Myanmar) under andre verdenskrig, hvor britiske krigsfanger bygger en jernbanebro for japanerne.Filmen vant syv Oscar-priser, blant annet for beste film, regi, mannlige hovedrolle (Guinness), foto (Jack Hildyard) og musikk (Malcolm Arnold). I tillegg ble den hedret med hele fire Bafta-priser og tre Golden Globes.Filmens bruk av Kenneth J. Alfords marsj Colonel Bogey (1914) gjorde denne til en slager. Les mer i Store norske leksikon David Lean filmens historie